作者:無名氏
標題:馮玉蘭夜月泣江舟・滾繡球
內容:我只道渚煙生逐好風，卻原來海潮回催暮雨。動鄉愁暗傷情緒，(夫人云)小姐，俺幾曾見這般大江水也！(正旦唱)都則為俺家尊受職遷除。(馮太守雲)孩兒，若不是我為泉州太守呵，你子母兒一世也到不的此處。(正旦唱)若不是逐功名如轉蓬，怎能勾對江山似畫圖？看東溟漸升玉免，早西山墜盡金烏。見漁家燈火明還滅，聽野寺鐘聲斷又續，此景非俗。